James Bond: Zlaté oko

James Bond: Zlaté oko alebo Zlaté oko () je britsko-americký špionážno-akčno-dobrodružný triler z roku 1995, ktorý režíroval Martin Campbell. Ide o v poradí sedemnástu oficiálnu bondovku v ktorej hlavnú úlohu agenta 007 hrá Pierce Brosnan po prvýkrát. Ide o druhú oficiálnu bondovku, ktorá nešla podľa knižnej predlohy Iana Fleminga.

 Dej 
Svetová bezpečnosť bola vážne ohrozená krádežou ruského prísne tajného zbraňového systému Zlaté oko (GoldenEye). Teroristická organizácia Janus sa vyhrážala, že ak nedostane zaplatené, použije ho na zničenie istých miest. Bondovou (Pierce Brosnan) úlohou bolo získať Zlaté oko späť, ale nemalo to byť vôbec ľahké. Proti nemu totiž stála zbierka celkom bezohľadných nepriateľov: krásna, ale sadistická vrahyňa Xénia Onattop (Famke Janssen), prefíkaný a sebecký generál Urumov (Gottfried John), posadnutý počítačový heker Boris Grišenko (Alan Cumming). Najnevypočítateľnejší z nich bol Bondov bývalý kolega a priateľ z MI6 Alec Trevelyanm (Sean Bean).

 Fakty a zaujímavosti 
 Natáčalo sa v Portoriku, Monte Carlo, Francúzsku, Rusku, Švajčiarsku a vo Warner Bros. StudiosPredtým známe ako Leavesden Film Studios. v Londýne.
 Film sa začal nakrúcať 16. januára 1995.
 Toto bol prvý film o Bondovi, ktorý používal CGI technológie.
 Toto je tretie použite Bond auta Aston Martin DB5 po filmoch Goldfinger (1964) a Thunderball (1965).
 Goldeneye je aj názov domu Iana Fleminga na Jamajke, kde napísal romány a poviedky o Bondovi.
 Judi Dench je prvá žena, ktorá stvárnila funkciu M.
 Pri tankovej naháňačke bol každý záber zachytený najmenej štyrmi kamerami, niekedy šiestimi, pretože mnohé kaskadérske kúsky, najmä tie v Petrohrade sa nedali natočiť viackrát.

 Postavy 
 Natalya Simonova: bola pevne rozhodnutá zistiť, kto sa za celým masakrom na Severnaju skrýval. Navyše vedela, ako skupine Janus zabrániť, aby ukradla z londýnskej City obrovské bohatstvo a následne pomocou Zlatého oka, ktoré malo celý zločin zakryť, vymazala všetky počítačové záznamy o transakciách. Bondovi pripadala neodolateľná a tvrdohlavá.
 Skupina Janus: skupinu tvorila zbierka čudesných existencií. Podľa Bonda išlo o akých si „špičkových obchodníkov so zbraňami so sídlom v Petrohrade“.
 Alec Trevelyan: roztrpčený a miestami cynický Trevelyan Bonda a celý britský národ nenávidel. Bol mozgom zoskupenia išlo aj o bývalého agenta 006 z MI6, o ktorom si všetci mysleli, že ho zabili pri akcii v továrni na výrobu chemických zbraní v ZSSR.
 Xenia Onatopp: bývalá príslušníčka sovietskeho letectva a hlavná vrahyňa organizácie. Zabíjala z toho istého dôvodu, prečo robila všetko ostatné, jednoducho ju to vzrušovalo. Do Bonda bola zbláznená a takmer mu to zlámalo väzy.
 Boris Grishenko: ako IT-čkar vedel veľmi dobre narábať s technológiami, no prehrávanie mu už išlo horšie.
 generál Ourumov: dôležitý člen tímu, ktorý zorganizoval únos Natalye. Ourumov mal prístup k najväčším ruským vojenským tajomstvám a kontaktom.

 Galéria 

 Poznámky 

 Referencie 

 Iné projekty 

 Externé odkazy 
 James Bond: Zlaté oko na oficiálnej stránke 




 James Bond: Zlaté oko v MGM 
 James Bond: Zlaté oko v Thunderballs 

Kategória:Filmy podľa názvu
Kategória:Filmy o Jamesovi Bondovi
Kategória:Filmy z 1995
Kategória:Britské filmy
Kategória:Filmy USA